Folketing
2007-01-11

Den der begrebsdiskussion om, at det skal kunne betale sig at arbejde, fordrer jo den fordom om, at folk selv kan vælge, om de vil arbejde eller ej, at de kan vælge at sige: Nej, jeg vil ikke arbejde, jeg vil have kontanthjælp. Hvis ikke man tager imod et tilbud om arbejde, får man reduceret sine ydelser væsentligt. Hvis ikke man tager imod et tilbud, mister man kontanthjælp eller dagpenge. Man bliver mødt af masser af tilbud, og nu bliver der altså også banket på døren, hvor man bor, og man bliver tilbudt job. Man bliver tilbudt beskæftigelse, hvis man er i stand til at tage det. Derfor er det ikke en valgfrihed og en valgmulighed. Så kan der være nogle, der har høje huslejeudgifter, og det er jo det, der er tilfældet for mange af dem, som bliver omfattet af kontanthjælpsloftet. Det skal vel ikke lægges de familier til last. (Kort bemærkning).